LidanRubinov/Halacha-QA huggingface dataset:
שאלה: הבדלים בין איש לאשה: האזנתי לשיעור בנושא הבדלים בין איש לאשה ולמדתי הרבה. במהלך השיעור דובר בהרחבה על הצורך להקשיב לאישה, להשתתף איתה רגשית, "לשאת בעל חברו". כמו כן דובר על כך שזאת לא ההתנהגות הטבעית לגבר. האם כאשר גבר מתאמץ להקשיב ולהשתתף הוא בעצם מעמיד פנים?
תשובה: ודאי טבעי לגבר בעל מידות טובות להיות אכפתי ולרצות להשתתף ברגשות אשתו. אמנם מנגד פעמים רבות הדרך של האיש היא להדחיק דברים שקשים לו ולא לדוש בהם, ועובדה זו יכולה לפעמים להקשות עליו מלהקשיב לכל ה"צרות" החוזרות ונשנות ומסופרות באורך, אך אם עובד על מידותיו ואינו דואג בעיקר לאגו הפרטי שלו אלא אשתו חשובה לו, טבעו ורצונו העז הוא להיות שותף עימה, וכמובן שעושה זאת בשמחה ולא מעמיד פנים.
שאלה: התרת נדרים חייל: כל שנה בע"ה אני משתדל לעשות התרת נדרים עם הציבור אפילו מס פעמים, וכן סומך על זה שכל דבר שאגיד ולא אוסיף לו בלי נדר לא יחול עליו שם נדר. כרגע אני ב"ה בצבא ואיני יודע אם יצא לי לעשות התרת נדרים כדת וכדין, יש אפשרות לגרום לכך שדברים שאומר או אכריז עליהם ולא אומר עליהם "בלי נדר" עדיין יהיו בלי נדר? וכן האם ניתן לעשות התרת נדרים (כמו שעושים לפני רה"ש וכיפור) ביחיד?
תשובה: טוב לומר בלי נדר, אך הנך צריך לעשות התרת נדרים פעם אחת עד יום הכיפורים, בצבא עושים זאת כמו בכול מקום. בכול מקרה להתרת נדרים צריך שלושה שיהיו בית הדין.
שאלה: עירבוב בשטיפת הכלים: שטפתי כלים במוצ"ש. בין הכלים החלביים, שמתי בטעות מחבת עם שמן בשרי שעוד לפני שבת טיגנו בו שניצל עוף. קרצפתי את המחבת, כשעוד היה בה מעט שמן (קר.) והמשכתי לשאר הכלים החלביים. מה דין הכלים?
תשובה: אם הכל היה קר (כלומר, לא שטפתם במים רותחים), יש רק לבדוק שבאמת הכלים נקיים והכל מותר.
שאלה: המשך מרק ללא חסלט: זה אותו דין לכל העלים? ומה נקרא שטח פתוח? גידול ביתי? מראש!! השאלה נשאלה בהמשך לשאלה "מרק ללא חסלט"
תשובה: וברכת ד' הכוונה היא לירוקים באופן כללי, זה כולל חסה, כרוב, נענע פטרוזילה, כוסברה וכו'. שטח פתוח הכוונה היא לא מקום מגודר ומבוקר, אלא שטח רגיל אפילו גינה ביתית היא שטח פתוח. גם בית הוא שטח פתוח אלא א"כ גודל באמצעים כמו חממה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הנאה מעסק המחלל שבת: אנו מחפשים מקום בילוי ופעילות עם ילדינו. ישנם מקומות אטרקטיביים, אך הם עובדים גם בשבת. האם מותר ללכת לשם בימות החול?
תשובה: עדיף ללכת למקום ששומרים שבת ולפרנס מי ששומר על השבת. אולם אם אין אפשרות לכך, מותר ללכת ביום חול למקום שמחלל שבת. ראוי להקפיד שלא לקנות שם אוכל, אם אין כשרות.
שאלה: גידול זקן ואריכות ימים: האם לגידול זקן ושיערות הפנים יש קשר לאריכות ימים?
תשובה: לפי האמור בזוהר גידול הזקן מועיל להשפעת מידת החסד על האדם.
שאלה: הורדת שלטים של מתחרים: כמדי שנה אנו מוכרים ארבעת המינים ואני אחד מהעובדים אני צריך לתלות דפי פרסום שלנו בבנינים שאני נכנס לכמה בנינים אני רואה שם שלטים של ארבע המינים של מתחרים האם מותר לי לשים מעל שלט שלי או להוריד שלטים של אחרים מהלוח מודעות ולתלות את שלי האם מותר לי לתלות מעל או להוריד לאחרים???
תשובה: ודאי שאסור. הרי בכך אתה גורם למתחרים נזק! בהצלחה,
שאלה: הסימן שמלמדת הקשת: כבוד הרב, נאמר שאם יש קשת זה סימן רע שעם ישראל חטאו -אך איך יתכן שזה נכון והרי הקשת מופיעה רק בחורף?
תשובה: לא מדובר על חטא מקומי, מדובר על חטא כללי שבדור והוא נמצא גם בקיץ וגם בחורף.
שאלה: חרטה על עבירות ויום הדין: אני לא מתחרט על העבירות שלי.איך מגיעים למצב של חרטה ובכי על שעשיתי עבירה ורצון לעשות תשובה? אני לא מסוגל לבכות על עבירה שעשיתי או שנגיד קשה לי ללמוד תורה.מה עושים? ואיך אפשר להגיע לדרגה שאני יפחד מראש השנה ומהדין?
תשובה: כדאי ללמוד הלכות תשובה ברמב"ם ואחר כך את שערי תשובה לרבינו יונה ואורות התשובה לרב קוק.
שאלה: חלוקת התורה לפרקים: שמעתי בשיעור תורה שחלוקת התורה לפרקים נעשתה ע"י נוצרי. א. האם אפשר להרחיב על כך? ב. מדוע אנו "סומכים" על חלוקה של אינו יהודי?
תשובה: לשואל משה רבינו תיקן את קריאת התורה בשבתות. החלוקה היהודית לסדרים היא בעצם סדר הקריאה בתורה בשבתות כפי שנהגו בארץ ישראל. במנהג זה סיימו את התורה במשך 3 שנים.  המנהג שאנו נוהגים היום לחלק את התורה ל- 54 סדרות   פרשות שבוע, ולסיים את התורה בשנה אחת, הוא מנהג הקריאה של בבל  באותם ימים ההפניה למציאת פסוק היתה במשפט בסגנון: כמו שכתוב בפרשת המוספים   המועדות וכדו'. אפשר לראות הפניות בסגנון זה גם בפירוש רש"י לתורה. הצורך לחלק את התנ"ך ליחידות קטנות ולמספר כל יחידה נולד אצל הנוצרים. בתקופת ימי הביניים הם נהגו לערוך עימותים עם היהודים על מנת להוכיח את אמונתם ולנסות לשכנע יהודים להמיר את דתם. כדי שידעו הכמרים למצוא את הפסוק הדרוש לדרשותיהם, חילקו את הוולגאטה (התרגום הרומי של התנ"ך) לספרים ולפרקים. חלוקה זו נעשתה על ידי הקרדינאל הספרדי הוגו די ס"ט קארי (4421) ולדעת אחרים הייתה חלוקה זו מעשה ידי הבישוף מקנטבורי, סטיפן לאנגטון. על יסוד חלוקה זו חיבר הכומר פרא ארלוטי את הקונקורדנציה לתנ"ך בשפה הרומית. כבר בראשית הופעתה של קונקורדאנציה זו התחילו גם היהודים להשתמש בה ובויכוחיהם עם הנוצרים נסתייעו גם הם בספר-עזר זה כדי לסתור את טענותיהם. עם הזמן חדרה חלוקה נוצרית זו לבית ישראל גם בספרי התנ"ך עצמם. מדפיסי התנ"ך ומגיהיו החלו להשתמש בחלוקה זו כדבר המובן מאליו. יש מקומות בהם בולט הדבר שהחלוקה הנוצרית מתנגדת לחלוקה היהודית. ראה דוגמאות לכך בהקדמה לתנ"ך קורן. הוצאת קורן היתה הראשונה לשנות את החלוקה והעימוד, ולהשיב את החלוקה לפי המסורת היהודית. מאוחר יותר יצא תנ"ך על פי כתר ארם צובא (בהוצאת מוסד הרב קוק ובעריכת הרב מרדכי ברויאר). בשני תנ"כים אלה מופיעה החלוקה היהודית שעל פי המסורה ועמה החלוקה הנוצרית. לאחרונה ראה אור חומש חדש המחולק אך ורק לפי החלוקה היהודית, ושמו "שיבה לבצרון". נאמנה
שאלה: ציון שגוי במבחן: אני סטודנט במכללה וכדי לקבל ציון סופי במקצוע מסוים משקללים ציונים של שתי מבחנים. בממוצע שחשוב לי קיבלתי ציון גבוה ב-10 נקודות ממה שהחישוב שלי מראה. האם עליי להפנות את תשומת ליבם של המזכירות או להשאיר זאת כך?
תשובה: כמרצה באקדמיה אני לפעמי משקלל את הציון בגלל שיקולים נוספים.
שאלה: איות שמו של דוד המלך: מדוע כתוב לפעמים דויד עם יו"ד ולפעמים דוד ללא יו"ד?
תשובה: לשואל לשאלה זו נדרש מרן ה"בן איש חי" בשו"ת "רב פעלים" (חלק ד - סוד ישרים סימן ז), וכך השיב: בספרי הנביאים שנאמרו ע"י נבואה לא נזכר שם דוד הע"ה ביו"ד כי אף על פי שזכה גם הוא לגדולה, לא זכה למדרגת נבואה אלא ברוח הקודש זכה דוד המלך ע"ה למדרגה הגדולה של קול בקול ולא זכה אדם ברוח הקודש במדרגה זו אלא רק הוא לבדו. בכתובים שהם אמורים ברוח הקודש ולא בנבואה נזכר שמו בתוספת יו"ד, לרמוז על תוספת ומעלה שהיה לו לדוד המלך ע"ה ברוח הקודש על כל בעלי רוח הקודש. ועוד נראה לי הטעם שנזכר בכתובים שהם אחר הנביאים בתוספת ומעלה זו של יו"ד, היינו ללמד כי סופו זכה ליתרון גדול ומעלה גדולה יותר ממה שהיה לו בתחלתו ועליו נאמר "ואם היה ראשיתך מצער אחריתך ישגא מאד". נאמנה
שאלה: תהילים - שירי נקמה?: אני קורא כמעט כל יום תהילים והרבה מאוד פרקים עסוקים בשבח על נקמה ברשעים ואף רשעים יהודים, זה נראה שלצד התשוקה לאלוקים יש הרבה שמחה לאיד, עד כמה שאפשר להתבטא כך. כיום אנו האנשים הפשוטים מאוד מזועזעים כאשר מישהו מתבטא בצורה מגונה על אדם אחר וכל שכן יהודי, האם התפיסה השתנתה? התפיסה בכלל יכולה להשתנות מול ספר שנכתב ברוח הקודש? (אם תראו לנכון לא לפרסם את השאלה באתר זה ר מבחינתי אך בכל אופן אשמח לקבל תשובה).
תשובה: : השאלה שלך מטרידה אותי כבר שנים רבות. הדברים עדיין לא מיושבים לי היטב. בכל אופן אכתוב לך נקודה אחת. המהר"ל כותב שהחטא שהיה מצוי בזמנו של דוד הינו חטא המחלוקת והשנאה. דוד במלכותו צריך לתקן את האקלים החברתי השלילי שהיה סביב משיחתו כמלך. דוד במעשיו כלפי האויבים שלא מעם ישראל עשה מלחמות ללא מורא. אולם ביחס למי שבתוך האומה היחס המעשי שלו היה יחס של אולם בהתבודדותו מול בוראו דוד מתפלל על כילוי הרשעה. תופעת הצביעות ולשון הרע מאחרי הגב היא היתה התופעה שבעיני דוד נראית תופעה איומה שיכולה להרקיב את האומה הישראלית. בתפלתו דוד מבקש לקרוע את מסיכת הצביעות. לא מצאנו שדוד המלך מתבטא בחברה בצור נוראית כלפי הרשעים. אולם מול הקב"ה שרואה את תום ליבו ויודע שכל זעקתו נובעת מהרצון להוספת הטוב בעולם דוד מרשה לעצמו להתבטא בצורה הכי גלויה.
שאלה: תעודת כשרות לאוכל סגור: האם חנות שמוכרת רק דברים באריזות סגורות, חטיפים וכדומה, צריכה תעודת כשרות? השאלה נשאלה בהמשך לשאלה "קניית מוצר כשר בחנות הפתוחה בשבת"
תשובה: ב"ה שלו-ם וברכה, אי אפשר לחייב חנות לקבל תעודת כשרות, אולם אסור לתלות שלט כשר אם אין תעודה. לא צריכה להיות בעית כשרות במוצר סגור שמודפס עליו כשרות של רבנות. הרב חגי בר גיורא
שאלה: המשך מרק ללא חסלט.: אם אני קונה בסופר (בתוך שקית סגורה) איך אני יודע אם זה שטח פתוח? ממש סליחה שאני משגע אתכם. השאלה נשאלה בהמשך לשאלה "המשך מרק ללא חסלט"
תשובה: וברכת ד' אם לא כתוב שזה גדל בצורה מיוחדת הכוונה היא שגדל בשטח פתוח. שנה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לברך קודם ברכה אחרונה או רק ראשונה?: האם במקרה שהסיח דעתו מן האוכל ורוצה לאכול שוב אז הדין הוא שצריך לברך שוב ברכה ראשונה, שאלתי היא האם צריך לברך קודם ברכה אחרונה על האכילה הקודמת ואז לברך או שמספיק לברך רק ברכה ראשונה וזהו? השאלה נשאלה בהמשך לשאלה "ברכה שוב על האוכל"
תשובה: לכתחילה לא יעזוב מקומו עד שיברך ברכה אחרונה בין בלחם ובין בפירות (קעח מ"ב לו). ואם אכל והסיח דעתו ושוב רוצה לאכול יברך ברכה ראשונה בלבד
שאלה: במקום שבעלי תשובה עומדים: איך אפשר לומר במקום שבעלי תשובה עומדים אין צדיקים גמורים יכולים לעמוד? הרי ברור שעדיף לא לחטוא. האם מדובר על עבירות מסוימות? האם יש תשובה על כל העברות כולל עברות שהעובר עליהן בזדון חייב כרת?
תשובה: : ודאי שעדיף שלא לחטוא. אולם לאחר שישחטא המבט שלנו היא שגם החטא יכול להיות מקפצה להתעלות. העולם כולו הוא בחינת ירידה צורך עליה. והחטא שהוא ירידה בתוך ירידה יוצר כוח עליה בתוך העליה. התנועה כלפי מטה וכלפי מעלה היא יוצרת מציאות חדשה שלא היתה לפני שנעשתה התנועה הזו. כדי להיות בעל תשובה אינך חייב לחטוא באופן אישי. גם אם אחר חוטא אתה יכול להיות חלק ממהלך התשובה שיעשה בעולם כתוצאה מהחטא. החטא אינו רק דבר אישי ומקומי. לפעמים יש מצבים של חולשה וחטאים שנובעים מהצורך לרדת בכדי לעלות. בבריתא כתוב ארבעה חילוקי כפרה. לכל חטא יש את סדר התשובה והתיקון שלו. אולם כתוב בס' מנחת חינוך שזאת רק כשנעשית תשובה מיראה. בתשובה מאהבה הכל יכול להתהפך גם העבירות החמורות שבתורה.
שאלה: מקדונלס:,אני ילד בן 10 וברצוני לדעת האם מותר לאכול גלידה ברשת מסעדות "מקדונל ס" כי הגלידה שם היא עשויה מחלב תנובה ונעשית במכונה נפרדת אבל באותו המטבח מבשלים גם בשר (במסעדה)
תשובה: ב"ה שלו-ם וברכה יש לוודא שלחנות יש תעודת כשרות כי לחלק מהחנויות מקדולנס אין. יש לוודא שיש עובד מיוחד לגלידה או שרוחץ ידים או מחליף כפפות לפני שנוגע בגלידה. הרב חגי בר גיורא
שאלה: חזרה בתשובה על הדלקת קומקום ביו"כ : לרב לפני כ 15 שנה כאשר בני היה תינוק כבן חצי שנה וינק הנקה מלאה (נשארתי בבית איתו ועם אחיו שהיה אז כבן שנתיים). לקראת סיום הצום חשתי ברע עד כדי כך שראייתי הפכה למטושטשת בעיקר במעבר מעמידה לישיבה. כמו כן חשתי חולשה גדולה וסחרחורת. מכיוון שחשבתי שאני לקראת התעלפות הלכתי בשארית כוחותיי לשכנה ובקשתי ממנה שתשלח משהו לבית הכנסת לקרוא לבעלי. השכנה הייתה לבד עם ילדה הקטנים ובראותה את מצבי מיד רצתה להכין לי שתייה חמה. לפיכך הדליקה קומקום חשמלי מרצונה. יש לציין שהיא אישה יראת שמים. אני סירבתי לפתוח את הצום ורק נשארתי בביתה לנוח עד סיום הצום. כעת מצפוני נוקפני על שלא מנעתי ממנה את המעשה אם כי הייתי חלשה מדי כאמור. איך חוזרים בתשובה? יש לציין שאנו כבר לא גרות בשכנות מזה שנים רבות.
תשובה: : באופן נקודתי אין כאן מעשה שעלייך לחזור עליו בתשובה. אם את חושבת שאין בך גבורה לעמוד על העקרונות שלך ואת נכנעת ללחצים שבאים מהסביבה אזי התשובה היא לחפש דבר שבו את חושבת שאת לא נאמנה לערכים שבהם את מאמינה ולהתגבר ליישם אותם כראוי. דרך אחרת היא למשל בנוגע לשמיעת לשון הרע. חברתך מספרת לך לשון הרע ואת אינך חפצה לשמוע שיהיה לך גבורה לעמוד על שלך.
שאלה: המשך - תעינו ותעתענו: יישר חילכון לאורייתא. אבל לפי"ז צ"ל דאין מכין על הלב ב"תעינו ותעתענו" דלאו מעיקר פרטי הוידוי המה. אמנם לא מצאתי כתוב כן בהדיא בשום מקום. האם זה אמת? השאלה נשאלה בהמשך לשאלה "וידוי"
תשובה: אמנם אין כאן וידוי על מעשים פרטיים אך יש כאן וידוי כללי.
שאלה: ברירת פסולת מתוך אוכל,שניים מקרא ואחד תרגום: ושבוע טוב :) ברשותך אשמח לשאול שתי שאלות :) 1.מהי בדיוק איסור ברירת פסולת מתוך אוכל בשבת? ואם מתחרטים ולא רוצים לאכול משהו מסויים מהצלחת?. יש הבדל אם הפסולת גדול או קטן? 2.מה זה שניים מקרא ואחד תרגום, והאם נשים חייבות בו? מראש
תשובה: 1. ברירת דבר מדבר אחר בשבת אסורה מהתורה אולם ניתן לעשות פעולה זו בדרך אכילה. בכדי להחשיב את הפעולה כדרך אכילה ולא דרך ברירה יש לעמוד בשלושה תנאים: א. ברירת אוכל מתוך הפסולת, לקחת את מה שאני רוצה מתוך מה שאני לא רוצה. ב. ברירה ביד או בכלי אוכל כמזלג. ג. לברור לצורך שימוש מייידי. כל מה שאני רוצה עכשיו נקרא אוכל ומה שאני לא רוצה נקרא, לעניין זה, פסולת. לדוגמא, אם יש לי מזלגות וכפות מעורבבות ואני צריך רק את כפות, הרי שהכפות נחשבות כאוכל והמזלגות כפסולת. אם לקחת משהו לצורך ולאחר מכן התחרטת, אין כאן ברירה כי בשלב הברירה התנאים קויימו. בשבת אין הבדל אם הפסולת גדולה מהאוכל או שלא. ביום טוב, אם ברירת האוכל היא טירחה גדולה יותר יש לברור את הפסולת מתוך האוכל. 2. שניים מקרא ואחד תרגום הכוונה לסדר לימוד פרשת השבוע. לומדים פעמיים את הפסוק, לאחר מכן תרגום אונקלוס ויש שמוסיפים גם רש"י. נשים פטורות מלימוד זה (שמירת שבת כהלכתה מב, ס).
שאלה: נפטר שפגע בי: לכבוד הרב, האם יש מה לעשות במקרה של נפטר שפגע בי? אקדים ואומר שלא מדובר בפגיעה חמורה.
תשובה: אפשר לקבל בלב לסלוח בשלמות וגם לכוון בלב לפני ק"ש על המיטה במילים שלא יענש שום אדם בסיבתי, ובזאת אתה מוסיף זכות לעצמך ולכל ישראל.
שאלה: שבת באלסקה:, אני מעוניינת לדעת איך יודעים זמני כניסה ויציאת שבת באלסקה כשבחצי מהשנה יש חושך וחצי מהשנה יש אור והרי כל עניין השבת מתנהל לפי צאת הכוכבים, שקיעה וזריחה. כמובן אני מתכוונת איך היו יודעים מתי נכנס שבת בעבר, לא כיום כשיש זמנים כתובים. אשמח לתשובה.
תשובה: וברכת ד' במקומות שאין בהם שקיעה וזריחה ובמשך חודשים אחדים הכל יום או הכל לילה, היממה נחשבת סיבוב שלם של כדור הארץ על צירו, היינו 24 שעות - 12 שעות יום ו-12 שעות לילה, ללא תלות באור ובחושך. ומונים שם שישה ימים של 24 שעות והשבת היא ביום השביעי. ויש שכתבו שאין תקנה למקום זה כיוון שאי אפשר לקיים בו מצוות כתיקנן ועל כן אין ליהודי לגור במקומות אלו. ראו בספר בין השמשות לרי"מ טוקצינסקי עמ' נה ובספר הזמנים בהלכה פרק ח. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: טבילת כלים שנקנו עבור מתנה למי שלא מקפיד: האם מועיל טבילה לכלי שלא נקנה לשימוש או נקנה למכירה? האם מותר לברך עליו? מה דין המקבלו מהקונה שטבלו ובירך עליו?
תשובה: ב"ה שלו-ם וברכה תוספות  אבל שאולין לא (עבודה זרה ע"ה:) וכן הרא"ש מביאים שהרשב"ם פוסק שישראל ששאל כלי מישראל שקנה מגוי צריך להטביל בגלל שהכלי חויב בטבילה אצל הראשון. התוספות לא מפרט שהראשון צריך לקנותו לשם שימושו. אולם ההגהות על הרא"ש מביא שאם הראשון לא קנה לשם סעודה אלא לשם חיתוך קלפים - אין השואל צריך להטביל. בשולחן ערוך(יורה דעה ק"כ, ח') מביא את דעת התוספות ואחר מביא את דעה ההגהות ש"יש מי שאומר". השולחן ערוך בבית יוסף(טור, שם) מבין שדין ההגהות קיים גם כאשר הראשון קנה את הכלים לשם סחורה. השפתי כהן(ט"ז) מביא דעה החולקת על ההגהות ומצריכה טבילה ולכן פוסק שהשואל יטביל בלי ברכה. מכאן ברור שחיוב טבילה קיים כאשר ישראל קנה כלי לשם שימושו. כאשר קנה לא לשם תשמישו ספק אם חייב טבילה לכן אין לברך על טבילה זו. והמקבל כלי זה שהוטבל - יש לו לטבלו בלי ברכה. כאשר קונים כלים כדי לתת אותם במתנה ורוצים להטבילם לפני נתינתם טוב לזכות את הכלים על ידי "אחר" למקבל המתנה לפני הטבלתם. הרב חגי בר גיורא
שאלה: להיכנס עם אינטרנט בפלאפון למקום שאוסר: הרב, אדם אוסר על אנשים להכנס עם פלאפון שיש בו אינטרנט לתוך מתחם שברשותו. הוא דורש שיתקשרו לחברה ולנתק את האינטרנט כליל. האם מותר לי להכנס למתחם שלו עם פלאפון שיש בו אינטרנט אבל פשוט לא להתחבר? אני שואל מבחינה הלכתית,האם קביעתו גורמת לכך שזה יהיה השגת גבול אם אכנס עם פלאפון שיש בו אינטרנט אך לא אשתמש. מראש. השאלה נשאלה בהמשך לשאלה אישית
תשובה: אכן אדם רשאי להתנות את הכניסה לרשותו כרצונו.
שאלה: בציעת הפת בשבת: ברשותך יש לי 2 שאלות אשמח אם תענה :) 1.האם יש סדר מסויים לבציעת חלה בקידוש ליל שבת? (דעת התימנים ספרדים) 2.א.האם בוצעים חלה גם בקידוש היום והאם זה חובה? ב.האם נשים יכולות גם לבצוע חלה בקידוש של יום? מראש :)
תשובה: 1.בציעת הלחם משנה - עפ"י שו"ע רעד יבצע מהתחתונה, ועפ"י האר"י מהעליונה. תנהגי כאחת הדעות. (והרמ"א - חילק בין ליל שבת שבוצעים התחתונה ובין בשבת בבוקר מהעליונה וכך נוהגים האשכנזים, וכאשר בוצעים מהתחתונה מקרבים אותה אליך כדי לקיים אין מעבירין על המצוות ובוצעים בכך מהחלה הקרובה. (מ"ב שם)) 2.בליל שבת ושבת בבוקר חובה לאכול לחם, וצריך לחם משנה. סעודה שלישית עדיף לחם וכשאוכלים לחם צריך לבצוע על לחם משנה.
שאלה: השתתפות אבל בסעודת יום הולדת בשבת: אני שואל את השאלה בשם אחותי אנו משפחה בשנת אבל על אבי. בשבת הקרובה יציין חמה (אביו של בעלה) יומולדת 90 לשם כך מתכנסת משפחתו לארוחת צהריים חגיגית בשבת, ועליהם להתארח בבית המשפחה בדרום הארץ אחותי שואלת האם מותר לה להשתתף, שכן היא נוסעת עם משפחתה לסוג של "אירוע" משפחתי?
תשובה: לשואל, מותר לאחותך להשתתף, משום שאירוע כזה בלא תזמורת וכו' איננו ממש "בית השמחה", ולכן הוא מותר בשבת. במידה שהדבר תלוי בכם, רצוי שהאירוע יודגש כהודיה לה' על זקנתו של אבי המשפחה וכך תהיה זו סעודת מצווה. שיקול נוסף כאן, שהעדרות אחותך תהיה בולטת וזוהי "אבלות בפרהסיא" האסורה בשבת. מקורות: שמירת שבת כהלכתה פרק סה סעיפים סה-סו והערה שיב-שיג.
שאלה: גומל: קראתי כמה הלכות שקשורות לגומל, מי צריך לעשות ומתי, בכמה מההלכות היה רשום שגם אם עברתי תאונה או משהו שיש בו סכנה ולא קרה כלום ברוך ה אז אין צורך בברכת הגומל. ורק מי שקרה לו משהו או חולה 3 ימים או חצה את הים או מדבר חייב בברכת הגומל, אני עברתי סוג של תאונה שלא קרה כלום ברוך ה אבל זה מצב שחס וחלילה יכולתי לסיים את החיים שלי, השאלה שלי היא עם אני צריכה לעשות הגומל? אני נסעתי בכביש מהר וכמעט נכנסתי במכונית שהייתה לפני אך הצלחתי להתחמק ממנה אבל האוטו איבד שליטה ועף לי לצד השני ויסתובב לכיוון נגד התאונה, והיה מאחורי תנועה במרחק סביר( משאיות ומכוניות) עכשיונרציתי לדעת עם אני צריכה לעשות ברכת הגומל או שלא?
תשובה: לפי השולחן ערוך מברכים על ארבעה דברים: יורדי הים, נסיעה מחוץ לעיר, חולה וחבוש. ובוודאי אם נסעת מחוץ לעיר 72 דקות ויש אומרים אף בנסיעה של 4 ק"מ. ולכן תברכי הגומל ותכווני על התאונה. הכתוב לעיל רק לפי מנהגי הספרדים.
שאלה: קומקום על פלטה בשבת: האם מותר לשים קומקום מים רותחים על פלטת שבת, ורק להרים את הקומקום למזוג לכוס ולהחזיר לפלטה?
תשובה: מותר לכול הדעות.
שאלה: האם צריך כשרות בחימר לאפיה בתנור ביתי: האם ניתן לאפות חימר בתנור ביתי, האם יכולה להיות בעיה של כשרות בחימר?
תשובה: ב"ה שלו-ם וברכה החמר הטבעי הוא מחצב שאין בו בעיות כשרות. הרב חגי בר גיורא
שאלה: שינויים בשיעור תורה קבוע: לכבוד הרב בעלי אחראי על שיעור תורה קבוע בביה"כ,מס לומדים פחות ממניין אבל קבוע כבר מס שנים לא מבוטל,הוא מממן את שכר המוסר שיעור, כולל הבאתו וחזרתו מעיר אחרת לעיר שלנו-מאלעד לפ"ת את הברכות (אדמה, שהכל וכו")פותח סוגר את ביה"כ, בתחילה בעלי שיחי היה מביא ומחזיר את המוסר שיעור במכוניתו לאחרונה המוסר מגיע באופן עצמאי ובעלי מחזיר אותו.וזה לוקח בערך חצי שעה עד שמסיע אותו. עבודתו של בעלי דורשת ממנו גם נסיעות ברחבי הארץ,ולעיתים בסוף יום עבודה טבעי שאדם עייף ורוצה לחזור כבר הביתה בעיקר כשיש שעון קיץ והיום ארוך במיוחד.הצעתי שיעשו תורנות בין הלומדים לגבי הסעות מוסר השיעור אך בעלי מתבייש לומר לאנשים. שואלת, האם ניתן להחליף פשוט את מוסר השיעור? לחפש מישהו מהעיר שלנו שיבוא ויחזור בעצמו? האם זה פגיעה בשיעור או במוסר השיעור חלילה? לכבוד הרב.
תשובה: אם האנשים התרגלו למוסר השיעור ומתמידים להגיע לשיעור בזכותו אין להחליף כי זה עלול לפגוע בהמשך קיום השיעור. צריך לאזור אומץ ולבקש עזרה מהלומדים שיחזירו את המלמד בתורנות.
שאלה: לתלות מעל או לידם: אי אפשר לתלות מעל השלט שלהם? מותר לשים לידם? יכולים לפטר אותי אם לא אעשה כך. מה לעשות? השאלה נשאלה בהמשך לשאלה "הורדת שלטים של מתחרים"
תשובה: אסור לתלות מעל אך מותר לשים ליד.
שאלה: התרת נדר שלא לעשן בשבת: נדרתי נדר כאשר אכנס להריון לא אעשן בשבת (לאחר טיפולי פוריות ארוכים).ברוך השם נכנסתי להריון ועמדתי חצי שנה בנדר ולא עישנתי בשבת, שבוע שעבר מעדתי בכל אופן מעוניינת להתיר את הנדר כי לא נוח לי במצב הקיים שאלתי ואמרו לי כי אפשר לעשות זאת מול 3 גברים אחרי גיל מצווה האם זה מספיק ואפשרי אודה לתשובה בהקדם
תשובה: שיהיה במזל טוב ובשעה טובה. הדבר לא פשוט, בהר סיני השביעו אותנו לשמור על השבת ולא לעשן וגם ביום חול זה אסור לחלוטין ובוודאי בהריון. קבלי על עצמך לא לנדור לשום דבר. תעשי התרת נדרים. ותפסיקי שנית לעשן בשבת.
שאלה: כשרות חומרי יצירה כשאופים בתנור ביתי: על התשובה המהירה, מתברר עכשיו שהילדה יוצרת בפימו- האם גם אותו נין להכניס לתנור ביתי? האם הוא צריך כשרות מיוחדת? השאלה נשאלה בהמשך לשאלה "האם צריך כשרות בחימר לאפיה בתנור ביתי"
תשובה: ב"ה שלו-ם וברכה לא ידוע שיש בעיה בפימו. יש לאפות בחד פעמי כשר יש ספק. הרב חגי בר גיורא
שאלה: ברכה על פרי לא בשל: ידוע שבעירובין כח: מסקנת הגמרא היא שעל פרי לא בשל מברכים שהכל. השו"ע סובר שפרי נחשב בשל לאחר שליש מבשלותו. האם הרמב"ם יסבור כאן כמו בעניין שבת ש"בישול" (בשלות) הפרי היא חצי מבשלותו? לא הצלחתי למצוא תשובה במשנה תורה. ו
תשובה: וברכת ד' לעניין ברכה הגדרה היא כל דבר שהוא פרי, ויש השוואה בין דיני ערלה וברכות (עיין ברכות לו ע"ב), ועל כן ההגדרה היא לפי הפירות ובוסר אינו מאכל כמבואר בהל' מעשר פ"ב, וכן בהל'' ברכות. ומכיוון שבפירות לעניין תרו"מ אנו הולכים לפי שליש שהוא הגדרת פרי, כן גם לעניין ברכות הולכים לעניין שליש, אלא שהיו ראשונים שאמרו שלא מספיק שליש אלא צריך שיהיה גדול הרבה. (עיין שו"ע סי' רב סעי' ב). על כן אין כאן אלא שליש בישולו לתרו"מ וכן לעניין מעשרות וערלה. שבת ושנה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: זמן עתיד: ישנן נבואות של נביאנו לטווחים בין יום לאלפי שנים. שאלתי היא, האם הארועים הנ"ל קיימים בעתיד והאדם חווה אותם בזמנם. או שאין זאת אלא הארועים הם תוצאה של מעשי האדם בכל נקודת זמן? אם זה נכון כיצד ניתן להתנבא על ארועים שאינם קיימים.ואם הם יימים בעתיד כי אז אנו כבר מצויים ברצף של נקודות זמן ועם מצבים ועמדות קבועים.
תשובה: : לא הבנתי את שאלתך. הנבואה היא חדירה לעומק ההשגחה האלוקית והתגלותה בארץ. הנבואה הינה דגמים שונים של הופעת השכינה במצבים המשתנים.
שאלה: הפסקת התפילה לצורך שתיה: רציתי לדעת אם מותר באמצע תפילה (ואני לא מדבר על תפילת 18) מותר לשתות או ללכת לשירותים והאם יש הבדלים בתשובה בין תפילת יחיד לתפילת מניין. רציתי לדעת גם אם בזמן תפילת סליחות מותר לבקש בלב בקשות אישיות כי ידוע שזמן תפילת הסליחות הוא שעת רצון גדולה מאוד.
תשובה: הכנה לתפילה היא שאינו צריך לשירותים או לשתות. הצריך לשירותים יש בהלכה זו פירטי דינים רבים ולכן מי שנצרך לא יתפלל עד שיתפנה וגם אם יפסיד תפילה במניין. ואם התפלל ויכול להמתין 72 דקות יצא בדיעבד, ואם אינו יכול להמתין שיעור זה תפילתו תועבה וחוזר ומתפלל. אם יפסיד זמן תפילה   קריאת שמע לכתחילה מותר להתפלל. (שו"ע צב א-ב אחרונים שם). מי שנצרך לשירותים בדחיפות באמצע תפילת עמידה ביחיד יפסיק באמצע תפילה, ברבים לא יפסיק משום כבוד הבריות.(מ"ב שם יא) אסור לשתות מים מברוך שאמר עד לאחר תפילת עמידה (כאשר אסור לדבר אסור לשתות) מותר לבקש בקשות אישיות בסליחות.
שאלה: סוג תאנה המוזכר בגמרא: רציתי לשאול אודות סוג של תאנה המוזכר בגמרא מסכת עבודה זרה דף יד עמוד א ונקרא "תאנה בנות שבע לבנות". האם ידוע מהו אותו מין של תאנה והאם נמצא גם בימינו? ישר כח ותזכו למצוות
תשובה: וברכת ד' התאנה "בנות שבע" היא הסוג המעולה שבתאנים, ממנה היו מביאים ביכורים. הזן הזה הוא אפיל כמבואר בירושלמי ביכורים פ"א ה"ג (פג סע"ד). יש מזהים אותו כפיקוס קאריקא. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ת דמי חבר שנתיים לבית כנסת מכספי מעשר: האם ניתן לשלם דמי חבר שנתיים לבית כנסת מכספי מעשר?
תשובה: אין אפשרות לפרוע חובות מכספי מעשר.
שאלה: "וזרוע ד  על מי נגלתה": להלן שאלתי : הפסוק "וזרוע ד על מי נגלתה" (ישעיהו נ"ג) מיוחס ע"י המפרשים למשיח ו או לעם ישראל, דהיינו שזרוע ד מתגלית על עם ישראל או המשיח וגילוי הזרוע מסמן את הופעת המשיח וגאולת עם ישראל. הבנה זו תמוהה מאד כי בכל מקום בו הנביאים מדברים על "זרוע ד" מדובר באופן מובהק וברור על העונש הכבד ש ד מעניש את הגויים על כך שהם מציקים ופוגעים בעם ישראל. לכן לא ניתן לפרש דווקא כאן ש" זרוע ד " היא "ברכה" לעם ישראל!! השאלה היא לכן, על מי נגלתה זרוע ד ומה הקשר לרישא של הפסוק "מי האמין לשמועתנו"? כמו כן, מהי בדיוק "השמועה שלנו"? ניתן להבין מהמילה "שמועתנו" שמדובר בשמועה פרטית! האם אכן מדובר בשמועה פרטית (שלנו)? אם לא מדובר בשמועה פרטית, אז מדוע הנביא ישעיהו מגדיר זאת כך?
תשובה: לשואל ישעיהו מנבא מה יאמרו הגוים בזמן הגאולה, והרי דבריהם: "מי האמין לשמועתינו"   מי היה מאמין שתהיה כשמועה הזאת ששמענו מפי הנביאים, או מפי אומרים בשמם, לא היינו מאמינים במה שאנו רואים עתה בעינינו. "וזרוע ה' על מי נגלתה"   הגוים מביטים על הצלחת ישראל ומביעים תמיהה: ראו על מי נגלתה זרוע ה' בתשועה וחיזוק ומתן כבוד וגדולה? על שפל ובזוי כישראל. דומה שהביטוי "זרוע ה'" הנאמר בדרך כלל בהקשר של יד ה' התקיפה על הגויים, נאמר כאן לא בכדי, שכן יש בו כדי לבטא את גודל התמיהה של הגוים המכירים היטב את נחת הזרוע האלוקית שפגעה בהם לא פעם. זו ההיכרות של הגוים עם גילוי כבוד ה' ועל כן כשהם מתארים את השגחת ה' המיוחדת על ישראל הם משתמשים בביטויים המוכרים להם. נאמנה
שאלה: ברכה על הביס השני: האם במקרה ששכחתי לברך ברכה ראשונה עליי לברך כשנזכרתי, כלומר בביס השני השלישי?
תשובה: ! צריך לברך לפני הביס השני. ומוסיף האור לציון שטוב שיכוין על מה שבלע בלא ברכה. הרחבה: בגמ' במסכת ברכות (דף נ ע"ב) כתוב מה דינו של מי ששכח והכניס אוכלין לתוך פיו בלא ברכה? ומסקנת הגמ' היא שמשקין בולען, אוכלים שאינם נמאסים פולטן ומברך וחוזר ואוכלן, ואוכלים שנמאסים מסלקן לצד אחד בפיו ומברך. ונחלקו הראשונים לגבי בליעת המשקין אם צריך לברך עליהן לאחר הבליעה או לא צריך לברך. לדעת ר"ח ורש"י, שלאחר שבלע את המשקין שהיו בפיו אינו צריך לברך עליהם ואילו דעת הרא"ש, הראב"ד והרשב"א לאחר שבלע את המשקין שהיו בפיו צריך לברך עליהם. השו"ע (ס' קעב') פסק להלכה לגבי אוכלין (בס' ב') כפשט הגמ', אם הוא דבר שאינו נמאס אם יפלטנו, יפלטנו ויברך עליו. ואם הוא דבר שנמאס, מסלקו לצד אחד ומברך עליו. עוד פסק השו"ע להלכה לגבי משקין (בס' א') כשיטת ר"ח ורש"י שבולען ואינו מברך עליהם ברכה ראשונה, ואילו הרמ"א (שם) פסק כשיטת הרא"ש, הראב"ד והרשב"א שמברך עליהם. המשנ"ב כותב שדעת רוב הפוסקים כדעת השו"ע שלא מברך עליהם ברכה ראשונה. אולם בשביל שלא להיכנס למחלוקת הראשונים מצאנו כמה דרכים באחרונים. המשנ"ב כותב בשם המ"א והא"ר שעדיף שיפלוט את המשקין אם יכול ולא יבלע אותם. כף החיים כותב, שבעוד המשקין בפיו יהרהר את הברכה בליבו ואז יבלע. מ"מ הדבר פשוט וברור שכל הדיון הנ"ל הוא רק על המשקין שבתוך פיו אולם אם רוצה לאכול או לשתות עוד פשוט שצריך וחייב לברך על המשקה או האוכל שרוצה לאכול. הרב עידן יוסף